Jõuluvana tabatud! Aga kus? – Propastop
24.12.2018
Eelmisel nädalal tõestas Propastop fotoanalüüsi toel, et Vkontakte keskkonnas levinud postitus on võltsing. Selleks, et lihvida lugejatele oskusi avalikele allikatele toetuva infootsingu alal, korraldame pühade-pildimängu.
Avastasime internetist selle foto, millel kujutatud mitu jõuluvana.
Mis linnas on pilt tehtud?
Mis tänaval on pilt tehtud?
Mis kuupäeval on pilt tehtud?
Mis on kirjutatud auto numbrile?
Kes on pildi autor?
Iga õige vastus annab ühe punkti. Kui lisad vastustele ka oma lahenduskäigu, teenid ühe punkti juurde. Teise lisapunkti saad, kui saadad tõestuse piltide või pildilinkide kujul.
Kokku on võimalik teenida 7 punkti.
Saada oma vastused hiljemalt kolmapäevaks, 26. detsembriks e-postiga [email protected] või lisa Facebooki kommentaaridesse. Avaldame õige lahenduskäigu neljapäeval.
Kui tahad rinda pista eelmiste Propastopi pildimängudega, leiad ülesanded siit ja siit.
Avalehe foto: Kevin Dooley/Flickr/CC